text: #TMBrecomana celebrar el Nadal amb bona música a L'Auditori | TMB Notícies
  Inici » Cultura i Oci » #TMBrecomana celebrar el Nadal amb bona música a L'Auditori
  #TMBrecomana celebrar el Nadal amb bona música a L'Auditori
  obc_9_630.1-600x400.jpg
  Bon cap de setmana musical!
  Els dies 13, 14 i 15 de desembre podreu escoltar 'El Messies' de Händel amb l'@OrquestraOBC, sota la batuta de Kazushi Ono, i la participació de cors i solistes de casa.https://t.co/ZJotSs91Jz
  — L'Auditori Barcelona (@lauditori) December 7, 2019
  La música és un ingredient fonamental de les festes que celebrarem d'aquí a pocs dies. Si voleu un menú divers, i no només compost de nadales, L'Auditori ha preparat una suculenta proposta en què hi caben El Messies, el cantant Pau Vallvé, el cinema i la música per als més petits, entre d'altres.
  La primera cita de la programació de Nadal serà El Messies, interpretat per l'OBC (13, 14 i 15 de desembre). Els dies 13 i 15 les possibilitats seran dobles, amb Pau Vallvé el divendres i el concert de Nadal de la Banda Municipal de Barcelona el diumenge.
  El concert que retrà homenatge als musicals de Broadway se celebrarà els dies 20 i 21. La música de cinema arribarà de la mà de l'OBC i la pel·lícula 2001: una odissea de l'espai (10, 11 i 12 de gener). Encara al desembre (28 i 29), arribarà el concert Els nous colors del metall, per a infants a partir de 2 anys. I els mateixos dies, la Banda interpretarà el seu concert de Cap d'Any.